## Orientering til SKR: avlysning av SKL20 og plan for SKL21

**SKL20**

Samisk konfirmantleir 2020 som skulle ha vært gjennomført 12-15 mars på Snåsa ble avlyst pga koronautbruddet. Dette ble besluttet av sekretariatet den 11. mars, kl. 15.10. Av praktiske hensyn med tanke på alt som måtte avlyses av avtaler og beskjed til foreldre og konfirmanter og foresatte, var det viktig for sekretariatet at besluttingen ble tatt denne dagen.

Beslutningen om avlysning var på det tidspunktet en særdeles vanskelig beslutning å ta av flere grunner. Vi var i en tidlig fase av koronautbruddet i Norge. Situasjonsbildet endret seg dag for dag, og Helsemyndighetenes anbefalinger ble nærmest daglig oppdatert. Helsemyndighetenes anbefaling på dette tidspunktet var at folk ble oppfordret til å unngå unødvendige reiser. Sett fra vår side er Samisk konfirmantleir er en av Samisk kirkeråds hovedaktiviteter, og slik sett anså vi det til å ikke ligge innenfor kategorien «unødvendige reiser”. Dernest i forhold til offentlige arrangementer og tilstelninger, så var det kun kommet et nasjonalt forbud mot forsamlinger på over 500 mennesker. Det var knyttet stor uvisshet i forhold til sannsynligheten for koronasmitte på kollektiv transport (fly, tog og buss) og på flyplassene som ansatte og konfirmantene ville reise innom. Selve reisen til og fra leir utgjorde den største risikofaktoren for smittespredning for Samisk konfirmantleir.

Begrunnelsen for sekretariatets beslutningen var basert på følgende:

* Det hadde allerede kommet inn mange avmeldinger fra forelde pga. koronaviruset, hvor de fleste var fra nordsamisk område. Prinsippet med **landsdekkende**/nasjonal leir ble slik sett vanskelig å oppfylle uten deltakere fra Finnmark og Nord-Troms.
* Foreldre argumenterer avmeldingene med at de ikke vil ta risikoen med å hente hjem deres ungdommer ved eventuell påvist eller mistent koronasmitte. Men også at man ikke ville risikere å hente smitte til deres **lokalsamfunn**.
* På samme tidspunkt var flere **tilsvarende** arrangementer avlyst, som f.eks. Ungdomstinget i Nidaros og Kvaløy og Hillesøy menighets konfirmantleir på Holmen leirsted.
* Flere samarbeidspartnere på Samisk konfirmantleir utrykte **bekymring** for situasjonsbildet for koronaviruset som endret seg fra dag til dag,
* Kirkerådet hadde kommet med oppfordring til å generelt ta **hensyn** til Koronautbruddet, og anbefalt å holde **fysisk avstand**, ikke håndhilse og klemme hverandre. Nærhet og kontakt er viktig og uunngåelig på leir.

**SKL21**

Det har i etterkant blitt drøftet i sekretariatet om hvor neste Samiske konfirmantleir bør avholdes. Det har så langt blitt konkludert med at det vil være mest hensiktsmessig å fastholde Snåsa som sted for neste Samisk konfirmantleir 2021, i stedenfor å gå videre til et lulesamisk område som planen opprinnelig var. Hovedbegrunnelsen for det er som følger:

* Det har blitt en praksis at leiren holdes to år på rad på samme sted. SKL 20 ville ha vært det andre år på Snåsa. Vi har høstet gode erfaring fra fjorårets leir som vi kan dra inn i neste leir.
* Det har allerede blitt brukt på mye tid og penger på å planlegge leiren på Snåsa. Vi har på plass både faglig innhold, god dialog med lokale institusjoner og ressurspersoner.
* Vi kan med med relativt kort forarbeid gjennomføre neste års konfirmantleir på Snåsa på en god måte, da det meste av faglig innhold, reiselogistikk, ressurspersoner og institusjoner er innarbeidet i totalplanen.